**PÁLYÁZATI FELHÍVÁS**

**A Pécsi Tudományegyetem Művészeti Kara pályázatot ír ki 2019/2020 tanévi Erasmus+ oktatói mobilitási programban való részvételre**

**2019. október 14.- 2020. szeptember 30. közötti időszakra**

**A pályázat célja**

Az oktatói mobilitás célja a partnerintézmény szakos tanrendjébe illeszkedő előadások, szemináriumok megtartása, és a partnerintézménnyel való szakmai kapcsolat további építése, különös tekintettel az Erasmus+ program tantervfejlesztési tevékenységeire, közös képzési programok kidolgozására.

*Kutatás és konferencián való részvétel ezen pályázaton nem támogatható!*

**A pályázat tárgya**

Az Erasmus+ program keretében a pályázaton nyertes oktatók a Pécsi Tudományegyetemmel 2019/2020-as tanévre érvényes kétoldalú megállapodással rendelkező ERASMUS+ programország-beli felsőoktatási intézményében ösztöndíjjal folytathatnak oktatási tevékenységet. **A vendégoktatás időtartama nem lehet kevesebb 8 tanóránál, és nem lehet hosszabb 5 munkanapnál**  (akár 2 napos mobilitás is megvalósítható). A környező országokba Ausztria, Csehország, Horvátország, Románia, Szlovénia, Szlovákia 4 napos támogatás nyerhető el!

**Mire pályázhatnak az oktatók?**

Az Erasmus+ oktatók támogatást (ösztöndíjat) kapnak külföldi oktatási tevékenységük megvalósításához. Az ösztöndíj összege differenciált, függ az oktatási tevékenység időtartamától és a célországtól. Az ösztöndíj összegeket és az utazási támogatás összegét a melléklet tartalmazza.

Az Erasmus+ támogatás nem feltétlenül fedezi a kiutazás és a kint tartózkodás költségeit, csupán hozzájárul a külföldi oktatói út megvalósításához, ezért szükség lehet egyéb kiegészítő forrásokra is.

Amennyiben a pályázó a fogadó egyetem alkalmazottja, vagy a fogadó egyetem részben vagy egészben finanszírozza a kiutazás és/vagy a kint-tartózkodás költségeit, akkor Erasmus+ ösztöndíjra az oktató nem jogosult.

Helyszín: nem lehet a küldő intézmény országa és a lakóhely szerinti ország sem.

Az oktató a pályázatában benyújtott, az érintett felek által jóváhagyott és aláírásukkal elfogadott egyéni munkaprogramot követi.

**Kik nyújthatnak be pályázatot?**

Az vehet részt az Erasmus+ programban:

•      aki magyar állampolgár (vagy huzamos tartózkodási engedéllyel vagy menekültként tartózkodik Magyarországon);

•      aki főállású, félállású vagy óraadó oktatója az intézménynek;

•      akinek tanszéke / intézete saját tématerületén érvényes Erasmus+ együttműködési megállapodással rendelkezik;

**A pályázat benyújtásának határideje és módja**

A pályázatot Seres Beáta nemzetközi koordinátornak kell benyújtani, legkésőbb

**2019. szeptember 17-én az E33/112-es irodában.**

A pályázat részeként benyújtandó dokumentumok

Egy nyomtatott példányban kell beadni az alábbiakat:

1. kitöltött, eredetiben aláírt pályázati űrlap;
2. a **három fél által aláírt pontos időtartamra szóló** a partner egyetem által jóváhagyott munkaterv (Staff mobility for teaching mobility agreement)

A hiányos, feltételeknek nem megfelelő, olvashatatlan vagy határidő után érkező pályázatokat nem áll módunkban elfogadni.

**A benyújtott pályázatok elbírálása**

A benyújtott pályázatokat a beadási határidőt követő 2 héten belül a kar Külügyi Bizottsága bírálja el.

A pályázatok elbírálásának szempontjai:

1.)  Munkaterv – Erasmus+ nyomtatvány szerint;

2.)  Az elmúlt tanévben vagy a korábbi években ERASMUS+ támogatásban nem részesült oktatók pályázata előnyben részesül.

A fogyatékkal élő vagy tartósan beteg oktatók kiegészítő támogatásra is pályázhatnak (a pályázat beadásának várható határideje: július és november, bővebb információ: [http://erasmus](http://erasmus/).[pte.hu](http://pte.hu))

A pályázatok elkészítésével kapcsolatos szakmai kérdésekben az intézeti / tanszéki, általános és formai kérdésekben a kari koordinátorok állnak rendelkezésükre.

**Várható Ösztöndíj összegek a 2019-2020-as tanévre:**

|  |  |
| --- | --- |
| Fogadó ország | 1.-14. nap |
| Magas megélhetési költségű országok ((Dánia (DK), Finnország (FI), Írország (IE),  Norvégia (NO), Svédország (SE), Nagy-Britannia (UK)) | **170 € / nap** |
| Közepes megélhetési költségű országok  (Ausztria (AT), Belgium (BE), Ciprus (CY), Németország (DE), Görögország (EL), Spanyolország (ES), Franciaország (FR), Olaszország (IT), Hollandia (NL),  Málta (MT), Portugália (PT)) | **140 € / nap** |
| Alacsonyabb megélhetési költségű országok  (Bulgária (BG), Csehország (CZ), Észtország (EE), Horvátország (HR), Litvánia (LT), Lettország (LV), Lengyelország (PL), Románia (RO), Szlovénia (SI), Szlovákia (SK),  Macedónia (MK), Törökország (TR)) | **110 € / nap** |

**A kiutazásokhoz egyszeri utazási támogatás is adható.**

A Pécs és a célhely közötti távolság kizárólag az Európai Bizottság által közzétett Távolság Számláló (Distance Calculator) segítségével számítható ki:

[**http://ec.europa.eu/programmes/erasmus-plus/tools/distance\_en.htm**](http://ec.europa.eu/programmes/erasmus-plus/tools/distance_en.htm)

Utazási támogatás összegek:

|  |  |
| --- | --- |
| 0 – 99 km | 20 € |
| 100 – 499 km | 180 € |
| 500 – 1.999 km | 275 € |
| 2.000 – 2.999 km | 360 € |
| 3.000 – 3.999 km | 530 € |
| 4.000 – 7.999 km | 820 € |
| 8.000 – 19.999 km | 1.100 € |

1. sz. melléklet

A PTE MK Erasmus partnerei – 2019 – Pályázható helyek listája

|  |  |  |  |
| --- | --- | --- | --- |
| **EGYETEM** | **TÉMAKÖRÖK** | **SZINT** | **Oktatás nyelve** |
| *Brno University of Technology*  *Csehország* | *Vizuális Művészetek* | *BA, MA* | *cseh, angol* |
| *Palacky University Olomouc*  *Csehország* | *Vizuális Művészetek* |  | *angol, cseh* |
| University of Hertfordshire  Egyesült Királyság | Vizuális Művészetek / Zene | BA, MA | angol |
| University of Lapland  Rovaniemi, Finnország | Vizuális Művészetek | BA,MA,DLA | finn, angol |
| Ecole Supérieure d’Art d’Aix-en-Provence  Franciaország | Vizuális Művészetek | BA | francia, angol |
| Ecole Superérieure des Beux-Arts Tours Angers Le Mans  Franciaország | Vizuális Művészetek | BA | francia, angol |
| Latvijas Kristiga Akademija  Latvian Christian Academy  Jurmala, Lettország | Vizuális Művészetek | BA, MA | lett, angol |
| Staatliche Akademie der Bildenden Künste Karlsruhe  Németország | Vizuális Művészetek | BA, MA, DLA | angol, német |
| Muthesius Kunsthochschule  Kiel, Németország | Vizuális Művészetek | BA, MA, DLA | német, angol |
| Accademia di belle Arti Venezia Olaszország | Vizuális Művészetek | BA | olasz |
| Academy of Fine Arts and Design Bratislava  Szlovákia | Vizuális Művészetek | BA,MA,DLA | szlovák, angol |
| Technical University Of Kosice  Szlovákia | Vizuális Művészetek | BA, MA,DLA | szlovák, angol |
| Academia Di Belle Arti Di Roma  Olaszország | Vizuális Művészetek | BA, MA | olasz |
| Accademia Di Belle Arti Di Napoli  Olaszország | Vizuális Művészetek | BA, MA | olasz |
| Accademia Di Belle Arti Di Catanzaro  Olaszország | Vizuális Művészetek | BA, MA | olasz, angol |
| The E. Geppert Academyy of Arts and Design in Wroclaw  Lengyelország | Vizuális Művészetek | BA, MA | lengyel, angol |
| Universitatea de Arta si Design din Cluj-Napoca  Románia | Vizuális Művészetek | BA,MA,DLA | román, angol |
| University of Porto, Faculty of Fine Arts  Portugália | Vizuális Művészet | BA, MA | portugál, angol |
| Hochschule der Bildended Künste, Essen, Németország | Vizuális Művészet | BA, MA | német, angol |
| Art Academy of Latvia  Riga, Lettország | Vizuális Művészet | BA, MA | lett, angol |
| Facultad de Bellas Artes  Universidad de Granada  Granada, Spanyolország | Vizuális Művészet | BA, MA | spanyol, angol |
| Brandenburg University of Technology Cottbus – Senftenberg, Németország | Vizuális Művészet | BA, MA | német, angol |
| Hochschule für Bildende Künste Dresden | Vizuális Művészet | BA, MA | német, angol |
| Oulu University of Applied Sciences  Finnország | Vizuális Művészetek/  Zeneművészet | BA | finn, angol |
| Johannes Gutenberg Universitaet Mainz, Németország | Vizuális Művészetek/  Zeneművészet | BA, MA | német, angol |
| Josip Juraj Strossmayer  University of Osijek  Horvátország | Zeneművészet/  Előadóművészet/Vizuális Művészetek | BA, MA | horvát, angol |
| Institutio Superiore di Studi Musicali- Conservatorio “G.F.Ghedini” di Cuneo Olaszország | Zeneművészet  és Előadóművészet | BA, MA | olasz, angol |
|  |  |  |  |
| Instituto Politécnico do Porto (IPP)  Portugália | Zeneművészet | BA, MA | angol |
| University of Theatre of Tirgu Mures  Románia | Zene- és Előadóművészet | BA, MA | magyar, román |
| Academia de Muzica „Gheorghe Dima”  Cluj, Románia | Zeneművészet és előadóművészet | BA, MA, DLA | román, angol |
| VSMU  Academy of Performing Arts in Bratislava  Szlovákia | Zeneművészet  és  Előadóművészet | BA, MA, DLA | szlovák, angol |
| Academy of Arts in Banska Bystrica, Szlovákia | Zene- és Előadóművészet | BA, MA | szlovák, angol |
| Buckinghamshire New University, Egyesült Királyság | Zene, média, grafika | BA, MA | angol |
| Conservatorio Superior de Música „Manuel Massotti Littel”  Murcia, Spanyolország | Zeneművészet | BA | spanyol, angol |
| Conservatorio Superior de Musica “Eduardo Martinez Torner” del Principado de Asturias  Oviedo, Spanyolország | Zeneművészet | BA | spanyol |
| University of Music and Performing Arts Vienna  Ausztria | Zeneművészet | BA, MA | német |
| Conservatorio Statale di Música Domenico Cimarosa  Avellino, Olaszország | Zeneművészet | BA, MA | olasz, angol |
| Conservatorio di Musica Luigi Cherubini  Firenze, Olaszország | Zeneművészet | BA, MA | olasz |
| Universitatea Babes-Bolyai  Cluj, Románia | Zeneművészet | BA, MA | magyar, angol |